stanford-oval/wikipedia huggingface dataset:
จาง หย่ง
ประวัติและอาชีพ

จาง หย่ง เกิดและเติบโตที่เมืองเจี่ยนหยาง มณฑลเสฉวน ประเทศจีน เมื่อราว ค.ศ. 1969-70 เริ่มต้นทำงานเป็นช่างเชื่อมและไม่เคยรับประทานอาหารในร้านอาหารเลยจนกระทั่งอายุ 19
เมื่อปี ค.ศ. 1994 จางได้ลาออกจากงานที่โรงงานรถแทรกเตอร์และเปิดร้านอาหารเป็นของตัวเองในชื่อ ไหตี่เลา มีโต๊ะให้ลูกค้าเพียง 4 โต๊ะเท่านั้น โดยเป็นการร่วมทุนกันระหว่างจาง หย่งกับซู ผิง ภรรยาของจาง และครอบครัวซื่อ หยงฮงกับหลี่ ไหหยา
ร้านอาหารได้รับความนิยมจนกลายเป็นร้านหม้อไฟที่ใหญ่ที่สุดในเมือง จึงได้เปิดร้านที่สอง โหล ไว โหล เปิดบริการในปี 1988 ใน ค.ศ. 2010 บริษัทได้เปิดโรงเรียนฝึกสอนการจัดการร้านอาหาร
กิจการร้านอาหารเติบโตอย่างรวดเร็ว ขยายกิจการออกสู่ต่างประเทศ รวมถึงในสหรัฐอเมริกา ที่เปิดสาขาแรกที่ลอสแอนเจลิส เมื่อปี ค.ศ. 2013
ชีวิตส่วนตัว > ครอบครัว

จางแต่งงานกับซู ผิง ผู้ร่วมก่อตั้งร้านและผู้อำนวยการของไหตี่เลาเสฉวน และให้กำเนิดบุตรชาย ใน ค.ศ. 2018 จางและครอบครัวย้ายถิ่นฐานไปสิงคโปร์ และภายหลังแปลงสัญชาติ
ชีวิตส่วนตัว > ความมั่งคั่ง

ในเดือนกันยายน ค.ศ. 2018 นิตยสารฟอบส์เปิดเผยว่าจาง หยงมีทรัพย์สินสุทธิมูลค่า 15.1 พันล้านดอลลาร์สหรัฐจึงเป็นเจ้าของร้านอาหารชาวจีนที่รวยที่สุด และร่ำรวยเป็นอันดับสามในสิงคโปร์
จิตภาพแบบปู

ปูเป็น ๆ ในถังใบหนึ่ง
จิตภาพแบบปู หรือที่เรียกว่า ทฤษฎีปู จิตภาพแบบปูในถัง (ตะกร้า หรือ หม้อ) และ ปรากฏการณ์ปู-ถัง คือวิธีคิดแบบหนึ่งซึ่งอธิบายได้ดีที่สุดด้วยวลี "ถ้าฉันไม่ได้ แกก็ต้องไม่ได้" ภาพพจน์ดังกล่าวได้มาจากการสังเกตรูปแบบพฤติกรรมของปูเมื่อถูกขังในถัง ในขณะที่ปูตัวใดตัวหนึ่งสามารถปีนหนีออกจากถังได้อย่างง่ายดาย ความพยายามของมันจะถูกปูตัวอื่น ๆ ขัดขวาง นำไปสู่จุดจบของปูทั้งถัง
มีการกล่าวอ้างว่าภาวะที่คล้ายกันในพฤติกรรมมนุษย์คือการที่สมาชิกของกลุ่มกลุ่มหนึ่งจะพยายามบั่นทอนความมั่นใจในตนเองของสมาชิกคนใดก็ตามที่ประสบความสำเร็จเหนือกว่าคนอื่น ๆ เพื่อฉุดรั้งความก้าวหน้าของสมาชิกคนนั้น ด้วยความริษยา ความขุ่นเคือง ความอาฆาต การคบคิด หรือความรู้สึกแข่งขัน
ผลต่อประสิทธิภาพการทำงาน

จิตภาพแบบปูมีผลต่อประสิทธิภาพการทำงานในองค์กรเมื่อมนุษย์แสดงพฤติกรรมคล้ายคลึงกับปูโดยเฉพาะอย่างยิ่งภายในทีมทางสังคม ผลกระทบของจิตภาพแบบปูต่อประสิทธิภาพการทำงานได้รับการพรรณนาเชิงปริมาณในงานวิจัยฉบับหนึ่งจากนิวซีแลนด์ใน พ.ศ. 2558 ซึ่งแสดงให้เห็นว่าผลการสอบเฉลี่ยของนักเรียนดีขึ้นถึงร้อยละ 18 เมื่อมีการเผยแพร่อันดับผลการเรียนในลักษณะที่ป้องกันไม่ให้นักเรียนแต่ละคนรู้อันดับของนักเรียนคนอื่น
ชินยะ ยะมะดะ

| ชินยะ ยามาดะ |
| --- | --- |

ข้อมูลพื้นฐาน
ชื่อเกิด: ชินยะ ยามาดะ「山田真矢」
เกิด: 13 มกราคม พ.ศ. 2513
ที่เกิด: ญี่ปุ่น
แนวเพลง: เจ-ร็อก,เจ-ป็อป
อาชีพ: นักดนตรี
เครื่องดนตรี: กลอง
ช่วงปี: ค.ศ. 2000 - ปัจจุบัน

เว็บไซต์: http://www.sinya.jp/
ชินยะ ยามาดะ (ญี่ปุ่น: 山田真矢; โรมาจิ: Yamada Shinya) เกิดที่จังหวัดคานากาว่าประเทศญี่ปุ่นในวันที่ 13 มกราคม พ.ศ. 2513 รู้จักกันในนาม ชินยะอดีตมือกลองจากวงดนตรีวิชั่วร๊อค ลูน่า ซี(Luna Sea)
ประวัติ

ชินยะ ยามาดะ เริ่มเข้าสู้วงการครั้งแรกด้วยการเป็นมือกลองให้กับวงดนตรีของโรงเรียนที่ชื่อ PINOCCHIO ทำให้เขาได้พบกับ สึกิโซะ ซึงตอนนั้นเป็นมือเบส หลังจากนั้นไม่นานทั้งสองก็ออกจากวง PINOCCHIO และไปรวมตัวกับ เจ, อิโนรัน และ ริวอิจิ ตั้งวง LUNACY ขึ้นมา หลังจากนั้นทั้งห้าก็ได้เซ็นสัญญากับค่าย Extasy Records จากการชักชวนของ ฮิเดะ(จาก X Japan) และเปลี่ยนชื่อวงเป็น ลูน่า ซี (Luna Sea) โดยวงประสพความสำเร็จอย่างสูง และในปี ค.ศ. 2000 ลูน่า ซี ได้ประกาศยุบวงอย่างเป็นทางการ สมาชิกทุกคนต่างแยกไปทำงานของตัวเอง ยกเว้นแต่ชินยะเท่านั้นที่ออกจากวงการเพลง เขาได้แต่งงานกับ อายะ อิชิงูโระ อดีตนักร้องรุ่นก่อตั้งของกลุ่ม มอร์นิงมุซุเมะ และมีลูกด้วยกัน 2 คน
ปัจจุบันชินยะมีโปรเจตท์เล็กๆน้อยๆ โดยเขาตั้งวง 'Potbelly' โดยมีตัวเขาเองกับนังร้องวัย22ปีที่ชื่อ 'มิลกี้' โดยปลอยซิงเกิลแรกออกมาในวันที่ 22 สิงหาคม ปี ค.ศ. 2005 และยังเป็นเป็นคนตีกลองในเพลงประกอบภาพยนตร์เรื่อง นานะ อีกด้วย
จาง ยฺหวินหลง

| จางอวิ๋นหลง 张云龙 |
| --- | --- |
เกิด:  (1988-03-02) 2 มีนาคม ค.ศ. 1988 (36 ปี) ต้าเหลียน, มณฑลเหลียวหนิง
สัญชาติ:  จีน
ชื่ออื่น: ลีออน (Leon)
อาชีพ: นักแสดง
จางอวิ๋นหลง (จีน: 张云龙; พินอิน: Zhāng Yúnlóng; เกิด 2 มีนาคม ค.ศ. 1988) เป็นนักแสดงชายชาวจีน จบการศึกษาจากสถาบันภาพยนตร์ปักกิ่ง
ผลงาน > ละครโทรทัศน์

| ปี | เรื่อง | รับบทเป็น | หมายเหตุ |
| --- | --- | --- | --- |
| 2012 | 大地情深 | หยิน สหว่อ |  |
| 2014 | 不一样的美男子 (A Different Kind of Pretty Man) | อานอี้ เฟย |  |
| 2014 | 古剑奇谭 (Swords of Legends) | เฮย์ เย่า |  |
| 2014 | 微时代 (V-Love) | หัว โย่วซี |  |
| 2015 | 偏偏喜欢你 (Destined to Love You) | กู้ เสี่ยวไป๋ |  |
| 2015 | 花火 (There will be fireworks) | เจ้า เจิ้นหนาน |  |
| 2016 | 亲爱的翻译官 (Les Interprètes) | หวัง ซวี่ตง |  |
| 2016 | 神犬小七2 (Hero Dog 2) | เป้า ยฺหวี่ |  |
| 2017 | 生存密码 (Special Beautiful Man) | Guan Hao |  |
| 2017 | 軒轅劍之漢之雲 (Xuan-Yuan Sword: Han Cloud) | Han Yun / Yan Feng |  |
| 2019 | 我的波塞冬 (My Poseidon) | Ye Hai / Poseidon |  |
| 2019 | 趁我们还年轻 (In Youth) | Fan Shu Chen |  |
| 2020 | 亮剑3之雷霆战将 (Bright Sword 3: The Lightning General) | Wang Yun Shan |  |
| 2020 | 佳期如梦之海上繁花 (Tears in Heaven) | Shao Zen Rong |  |
| 2020 | 三生三世枕上书 (Eternal Love of Dream) | Cang Yi Shen Jun |  |
| 2020 | 民国奇探 (My Roommate is a Detective) | Qiao Chu Sheng |  |
| 2020 | 鉴爱男女 (Jian Ai Nan Nu) | [Blind date to the male god] |  |
| 2020 | 玩家 (Player) | Lu Ren Jia |  |
ผลงาน > ภาพยนตร์

| ปี | เรื่อง | รับบทเป็น | หมายเหตุ |
| --- | --- | --- | --- |
| 2011 | 行歌坐月 | เซียว เหยา |  |
| 2012 | 天秤 | ติง เหลียง |  |
| 2015 | 栀子花开 (Forever Young) | เว่ย เกอ |  |
| 2015 | 怦然星动 (Fall In Love Like A Star) | เกา หมาง |  |
| 2017 | 傲娇与偏见 (Mr. Pride vs Miss Prejudice) | จูโหว |  |
| 2017 | 假如王子睡着了 (The Dreaming Man) | Zheng Tian Le |  |
| 2019 | 特警队 (S.W.A.T.) | Zhao Hailong |  |
แหล่งข้อมูลอื่น

张云龙 ที่ซินล่างเวย์ปั๋ว (ในภาษาจีน)
ความสัมพันธ์ไทย–อินโดนีเซีย

| --- | --- |


 อินโดนีเซีย:  ไทย
ประเทศไทยและประเทศอินโดนีเซียสถาปนาความสัมพันธ์ทางการทูตอย่างเป็นทางการในวันที่ 7 มีนาคม ค.ศ. 1950 ทั้งสองประเทศมีความสัมพันธ์ทวิภาคีที่จริงใจ และแต่งตั้งสถานทูตของตนเองในเมืองหลวง โดยอินโดนีเซียมีสถานทูตของตนที่กรุงเทพมหานครและสถานกงสุลที่สงขลา ส่วนไทยตั้งสถานทูตที่จาการ์ตา ทั้งสองประเทศอยู่ในกลุ่มผู้ร่วมก่อตั้งอาเซียนและเป็นสมาชิกขบวนการไม่ฝักใฝ่ฝ่ายใดและเอเปค อินโดนีเซียและไทยถูกมองเป็นพันธมิตรโดยธรรมชาติ อินโดนีเซียก็ได้รับเชิญเป็นผู้สังเกตการณ์ในกรณีพิพาทพรมแดนไทย–กัมพูชา
เปรียบเทียบประเทศ

|  |  ไทย |  อินโดนีเซีย |
| --- | --- | --- |
| ประชากร | 67,091,120 คน | 272,229,372 คน |
| พื้นที่ | 513,120 ตารางกิโลเมตร | 1,904,569 ตารางกิโลเมตร |
| ความหนาแน่นประชากร | 132.1 คนต่อตารางกิโลเมตร | 124.66 คนต่อตารางกิโลเมตร |
| จำนวนเขตเวลา | 1 | 3 |
| เมืองหลวง | กรุงเทพมหานคร | จาการ์ตา |
| เมืองใหญ่สุด | กรุงเทพมหานคร – 8,280,925 คน (เขตมหานคร 14,565,547 คน) | จาการ์ตา – 11,374,022 คน (เขตมหานคร 30,326,103 คน) |
| รัฐบาล | รัฐเดี่ยว ระบบรัฐสภา ราชาธิปไตยภายใต้รัฐธรรมนูญ | รัฐเดี่ยว ระบบประธานาธิบดี สาธารณรัฐภายใต้รัฐธรรมนูญ |
| ภาษาราชการ | ภาษาไทย | ภาษาอินโดนีเซีย |
| ศาสนาหลัก | 93.2% พุทธ, 5.5% อิสลาม, 0.9% คริสต์, 0.3% ไม่นับถือศาสนา | 86.7% อิสลาม, 7.6% โปรเตสแตนต์, 3.12% คาทอลิก, 1.7% ฮินดู, 0.77% พุทธ, 0.03% ลัทธิขงจื๊อ, 0.04% อื่น ๆ |
| กลุ่มชาติพันธ์ุ | 90% ไทย/จีน, 2% พม่า, 1.3% อื่น ๆ, 0.9% ไม่ระบุ | 40.22% ชวา, 15.5% ซุนดา, 3.58% บาตัก, 3.03% มาดูรา, 2.88% เบอตาวี, 2.73% มีนังกาเบา, 2.69% บูกิซ, 2.27 มลายู, 1.97% บันเติน, 1.74% บันจาร์, 1.73% อาเจะฮ์, 1.67% บาหลี, 1.34% ซาซัก, 1.27 ดายัก, 1.2% จีน, 1.14% ปาปัว, 1.13% มากัซซาร์, 14.24% อื่น ๆ |
| จีดีพี (ต่อหัว) | 7,674 ดอลลาร์สหรัฐ | 4,224 ดอลลาร์สหรัฐ |
| จีดีพี (เฉลี่ย) | 5.368 แสนล้านดอลลาร์สหรัฐ | 1.1150 ล้านล้านดอลลาร์สหรัฐ |
ประวัติ

ความสัมพันธ์ระหว่างไทยกับอินโดนีเซียสมัยโบราณสืบได้ถึงคริสต์ศตวรรษที่ 8 ในสมัยจักรวรรดิศรีวิชัย ภาคใต้ของไทยบางส่วนบนคาบสมุทรมลายูอยู่ภายใต้อิทธิพลของจักรวรรดิศรีวิชัยที่มีการปกครองแบบสมุทราธิปัตย์ (thalassocracy) ซึ่งมีศูนย์กลางอยู่บนเกาะสุมาตรา วัดแบบศรีวิชัยสามารถพบได้ที่ไชยา กษัตริย์ Dharanindra (ครองราชย์ ค.ศ. 780–800) แห่งมาตารัมอาจนำลิกอร์ในคาบสมุทรมลายูเข้าในดินแดนของไศเลนทร์ นาการาเกรตากามา เอกสารตัวเขียนชวาซึ่งเขียนขึ้นในสมัยมัชปาหิตเมื่อคริสต์ศตวรรษที่ 14 ระบุถึงบางรัฐที่ปัจจุบันอยู่ในประเทศไทยสมัยใหม่ เช่น Syangka (สยาม), Ayodhyapura (อยุธยา), Dharmanagari (นครศรีธรรมราช) ในภาคใต้ของไทย, Rajapura (ราชบุรี) และ Singhanagari (สิงห์บุรีที่ริมแม่น้ำสาขาของแม่น้ำเจ้าพระยา) การค้นพบพระพุทธรูปสัมฤทธิ์อยุธยาในคริสต์ศตวรรษที่ 16 ที่ตีนเขาจีเรอไมในตาลากา หมู่บ้านใกล้จีเรอบน สามารถกล่าวแนะถึงความสัมพันธ์ในอดีต ในทางกลับกัน เอกสารไทยสมัยโบราณยังกล่าวถึงสถานที่ในอินโดนีเซียด้วย เช่น ชวา (เกาะชวา), มัชปาหิต, มักกะสัน (มากัซซาร์) และมีนังกาเบา
ข้อมูลฝั่งไทยรายงานว่า ในสมัยสมเด็จพระนารายณ์มหาราชเมื่อปลายคริสต์ศตวรรษที่ 17 มีชาวมากัซซาร์ร้อยกว่าคนหลบหนีจากนครมากัซซาร์ไปยังอยุธยาหลังฝ่ายดัตช์ยึดครองอาณาจักรเมื่อปลายคริสต์ทศวรรษ 1660 พระองค์พระราชทานที่ดินในนครใกล้กับย่านมลายูแก่พวกเขา ปันหยี เรื่องราวแห่งความรัก การผจญภัย และความกล้าหาญของเจ้าชายและมเหสีชวา มีต้นตอในเกอดีรีและได้รับความนิยมในสมัยมัชปาหิต ก่อนที่จะเดินทางเข้าคาบสมุทรมลายู กัมพูชา และสยามภายใต้ชื่อ อิเหนา (มาจาก Inu หรือ Hino Kertapati อีกพระนามหนึ่งของเจ้าชาย)
ในสมัยอาณานิคมหมู่เกาะอินเดียตะวันออกของเนเธอร์แลนด์ ความสัมพันธ์ที่ดียังคงดำเนินต่อไป พระบาทสมเด็จพระจุลจอมเกล้าเจ้าอยู่หัวเสด็จไปยังชวาสามครั้ง ได้แก่ ค.ศ. 1870, 1896 และ 1901 กษัตริย์ไทยเสด็จไปยังบาตาเวีย เซอมารัง และโบโรบูดูร์ พระองค์นำรูปปั้นช้างสัมฤทธิ์ให้เป็นของที่ระลึก ปัจจุบันรูปปั้นช้างตั้งอยู่หน้าพิพิธภัณฑ์แห่งชาติที่จาการ์ตา พระองค์ทรงกระตือรือร้นและสนพระทัยประวัติศาสตร์ ศิลปะ และวัฒนธรรมชวาโบราณ ในกรณีหนึ่ง พระองค์ทรงแสดงความปรารถนาที่จะรวบรวมตัวอย่างโบราณวัตถุทางโบราณคดีชวาโบราณ ผู้ว่าการหมู่เกาะอินเดียตะวันออกจึงตอบรับด้วยการให้ของขวัญเป็นรูปปั้นและหินแกะสลักที่นำมาจากโบโรบูดูร์แปดเกวียนบรรทุก สิ่งของเหล่านี้รวมถึงภาพนูน 30 ชิ้น, พระพุทธรูป 5 องค์, รูปปั้นสิงโต 2 อัน, ปนาลี 1 อัน, ลายหน้ากาลจากบันไดและทางผ่านบางส่วน และทวารบาลขนาดใหญ่ โบราณวัตถุเหล่านี้หลายชิ้น โดยเฉพาะสิงโตและทวารบาล ปัจจุบันจัดแสดงในพิพิธภัณฑสถานแห่งชาติ
หลังอินโดนีเซียเป็นเอกราชใน ค.ศ. 1945 ตามมาด้วยการปฏิวัติและการยอมรับอธิปไตยจากเนเธอร์แลนด์ใน ค.ศ. 1949 ราชอาณาจักรสยามจึงจัดตั้งความสัมพันธ์ทางการทูตกับสาธารณรัฐอินโดนีเซียในเดือนมีนาคม ค.ศ. 1950 จากนั้นใน ค.ศ. 1967 ทั้งสองประเทศพร้อมกับฟิลิปปินส์ มาเลเซีย และสิงคโปร์พบกันที่กรุงเทพมหานคร เพื่อจัดตั้งอาเซียน ซึ่งมีจุดประสงค์ให้เกิดสันติภาพและเสถียรภาพในภูมิภาค
แหล่งข้อมูลอื่น > หนังสือและบทความ

ธนัท ปรียานนท์. (2563). จากเฮกสู่จาการ์ตา: ความเปลี่ยนแปลงในนโยบายต่างประเทศของไทยต่อเนเธอร์แลนด์ กรณีการเรียกร้องเอกราชของอินโดนีเซีย. วารสารอักษรศาสตร์. 49(2): 160-82.
แหล่งข้อมูลอื่น > เว็บไซด์

Embassy of the Republic of Indonesia in Bangkok, kingdom of Thailand
Royal Thai Embassy, Jakarta, Indonesia
พระพุทธรูปสัมฤทธิ์แบบอยุธยาในคริสต์ศตวรรษที่ 16 พบที่ตาลากา ใกล้กูนีงันกับจีเรอบน จังหวัดชวาตะวันตก กล่าวแนะถึงการเชื่อมโยงการค้าระหว่างอยุธยากับชวา
รูปปั้นช้างสัมฤทธิ์ที่ลานหน้าของพิพิธภัณฑ์แห่งชาติ
ซาเอะ ฮิรัตสึกะ

| ซาเอะ ฮิรัตสึกะ |
| --- | --- |
平塚 紗依
เกิด:  (2004-10-12) 12 ตุลาคม ค.ศ. 2004 (19 ปี) โตเกียว ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2022 – ปัจจุบัน
องค์การ: สำนักงานโอซาวะ
ซาเอะ ฮิรัตสึกะ (ญี่ปุ่น: 平塚 紗依; โรมาจิ: Hiratsuka Sae, เกิด 12 ตุลาคม 2004) เป็นนักพากย์ชาวญี่ปุ่น เกิดที่โตเกียว สังกัดสำนักงานโอซาวะ
จารึกวัดพระงาม

| จารึกวัดพระงาม |
| --- | --- |

วัสดุ: หินทราย
ความสูง: 50.2 เซนติเมตร
ความกว้าง: 96.3 เซนติเมตร
ความลึก: 14.5 เซนติเมตร
ตัวหนังสือ: อักษรปัลลวะ ภาษาสันสกฤต
ช่วงเวลา/วัฒนธรรม: พุทธศตวรรษที่ 12
ค้นพบ: 2 ตุลาคม พ.ศ. 2562 วัดพระงาม (จังหวัดนครปฐม) 13°49'26.0"N 100°03'19.0"E
ค้นพบโดย: เจ้าหน้าที่กรมศิลปากร  (สำนักศิลปากรที่ 2 สุพรรณบุรี)
สถานที่: พิพิธภัณฑสถานแห่งชาติ พระปฐมเจดีย์ จังหวัดนครปฐม
เลขประจำตัว: นฐ.21
http://tolopoti.npru.ac.th/page.php?id=3-2
จารึกวัดพระงาม เป็นจารึกอักษรปัลลวะ ภาษาสันสกฤต ซึ่งกรมศิลปากรขุดพบ ขณะบูรณะวัดพระงาม จังหวัดนครปฐม เมื่อวันที่ 2 ตุลาคม พ.ศ. 2562 ปรากฎข้อความ "ทวารวตีวิภูติ" ซึ่งแปลความได้ว่า “ผู้ยิ่งใหญ่แห่งทวารวดี" อันแสดงถึงเมืองทวารวดี  และสนับสนุนข้อสันนิฐานว่าพื้นที่จังหวัดนครปฐม อาจเป็นที่ตั้งของเมืองทวารวดี อย่างไรก็ตาม มีข้อโต้แย้งว่าข้อความในจารึกเป็นอ้างถึงเมืองทวารวดีในลักษณะความเปรียบ ถึงความยิ่งใหญ่และความรุ่งเรืองของเมือง จึงไม่อาจสรุปได้ว่านครปฐมคือทวารวดี
การค้นพบ

วันที่ 2 ตุลาคม พ.ศ. 2562 ระหว่างที่สำนักศิลปากรที่ 2 สุพรรณบุรี กำลังขุดศึกษาในโบราณสถานในพื้นที่ของวัดพระงาม จังหวัดนครปฐม ได้พบแผ่นศิลานี้วางซ้อนอยู่บนแผ่นศิลาแลงอีก 2 แผ่น จารึกนี้อาจถูกเคลื่อนย้ายมาจากที่อื่น ดังจะเห็นได้จากวัสดุหินที่แตกต่างกัน คาดว่าเมื่อพ้นสมัยที่สร้างจารึกแล้ว ผู้คนอาจไม่เห็นความสำคัญ และไม่สามารถอ่านข้อความในจารึกได้ จึงนำแผ่นจารึกมาใช้ประโยชน์อื่นตามความเหมาะสม กล่าวคือ นำมาเป็นส่วนประกอบของฐานเจดีย์ จนมาถูกค้นพบระหว่างการขุดค้นในพื้นที่ดังกล่าว ได้รับทะเบียนวัตถุ คือ นฐ.21และให้ใช้จารึกตามนามของสถานที่พบว่า "จารึกวัดพระงาม" โดยก่อนหน้านั้นกรมศิลปากรพบรูปปั้นอสูรในบริเวณดังกล่าวด้วย กรมศิลปากรจึงได้เคลื่อนย้ายจารึกและรูปปั้นไปเก็บรักษาและทำการอนุรักษ์ที่พิพิธภัณฑสถานแห่งชาติ พระปฐมเจดีย์ จังหวัดนครปฐม
ลักษณะ

จารึกเป็นหินทรายเนื้อละเอียด ตรวจสอบทางวิทยาศาสตร์พบว่าเป็นหินเถ้าภูเขาไฟชนิดไรโอไลต์ (Rhyolite) ซึ่งเป็นหินอัคนีพุ ลักษณะสี่เหลี่ยมผืนผ้า ขนาดกว้าง 50.2 เซนติเมตร ยาว 96.3 เซนติเมตร และหนา 14.5 เซนติเมตร มีอักษรจารึกไว้เพียงด้านเดียว จำนวน 6 บรรทัด ทั้งนี้ ตัวจารึกมีสภาพชำรุดมาก อักษรบางส่วนกะเทาะหลุดหายไป ข้อความบางส่วนที่สามารถอ่านได้อย่างชัดเจน กล่าวถึงคำว่า “ทวารวตีวิภูติ” อักษรที่ใช้จารึกเป็นอักษรปัลลวะ ในช่วงพุทธศตวรรษที่ 11 และ 12 ร่วมกัน ผู้จารึกต้องมีความรู้ความสามารถมาก จึงสามารถนำอักษรปัลลวะแบบเดิมที่ใช้ในพุทธศตวรรษที่ 11 และแบบที่พัฒนาขึ้นใหม่ในพุทธศตวรรษ 12 มาใช้ร่วมกันได้ นอกจากนี้ ยังเป็นการจารึกเป็นภาษาสันสกฤต ต่างจากจารึกในแหล่งทวารวดีอื่น ๆ ซึ่งพบเป็นภาษาบาลีและภาษามอญ
เนื้อความในจารึก

ใจความสำคัญของเนื้อหาในจารึก กล่าวสรรเสริญพระราชาซึ่งได้รับชันชนะในสงคราม นำความเจริญมาสู่วงศ์ตระกูลและบ้านเมือง อีกทั้งยังได้มีการถวายของแก่พระปศุปติซึ่งเป็นอวตารหนึ่งของพระศิวะตามลัทธิปาศุปัตของศาสนาพราหมณ์ - ฮินดูไควนิกาย อีกทั้งยังเป็นคำเรียกพระศิวะที่เก่าแก่ที่สุด หมายถึง "เจ้าแห่งสรรพสัตว์" และปรากฎพระนามของเทพองค์อื่น ๆ เช่น วิษณุ ศรี(ลักษมี) ปรเมศวร การสร้างจารึกนี้จึงเป็นการประกาศชัยชนะที่มีในสงคราม บอกเล่าเรื่องราวของพระราชาให้ประชาชนในสังคมทราบ
เนื้อความยังปรากฎชื่อเมือง "หัสตินาปุระ" ซึ่งเป็นเมืองของฝ่ายเการพ ในมหาภารตะ แสดงให้เห็นถึงอิทธิพลของมหาภารตะ รวมถึงคดินิยม พิธีกรรมของศาสนาพราหมณ์-ฮินดู ในพื้นที่ดังกล่าว อย่างไรก็ตาม การนับถือพระปศุปติมีกล่าวถึงในจารึกพบที่ปราสาทพนมรุ้ง และจารึกอีกหลายหลักในกัมพูชา นอกจากนั้นยังพบรูปเคารพทั้งในประเทศไทยและกัมพูชาด้วย แต่ลัทธินี้คงจะมิได้เป็นที่นิยมนับถือในบริเวณภาคกลางของประเทศไทย จึงหมดความสำคัญลงโดยสิ้นเชิงในเวลาต่อมา เพราะเป็นคติความเชื่อจากศาสนาที่ต่างกัน
ดูเพิ่ม

กรมศิลปากรพบ "ประติมากรรมดินเผารูปอสูร" สมัยทวารวดี วัดพระงาม อ.เมือง จ.นครปฐม (silpa-mag.com)
ขุดลึก 6 เมตรวัดพระงาม เจอ ‘อสูร’ เฝ้าประตูสถูปทวารวดี 5 ตน กรมศิลป์รับหวั่นถล่มเหตุใกล้ทางรถไฟ (ภาพชุด) (matichon.co.th)
การเคลื่อนย้ายแผ่นจารึก วัดพระงาม จังหวัดนครปฐม - YouTube : หอจดหมายเหตุแห่งชาติ จังหวัดสุพรรณบุรี
การเสวนาทางวิชาการ เรื่อง หลักฐานทางโบราณคดีและประวัติศาสตร์จาก การขุดค้นแหล่งโบราณสถานวัดพระงาม จังหวัดนครปฐม
กรังด์ปรีซ์มอเตอร์ไซเคิลเรซซิง ฤดูกาล 1951

กรังด์ปรีซ์มอเตอร์ไซค์เคิลเรซซิ่ง ปี ค.ศ.1951 / พ.ศ.2494 เป็นการแข่งขันฤดูกาลที่ 3 ในหมวด F.I.M. Road Racing World Championship Grand Prix โดยประกอบไปด้วย 8 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 8 เมษายน ที่สนาม Gran Premio de España (Jerez) และสิ้นสุดเมื่อวันที่ 9 กันยายน ที่สนาม National Automobile Racetrack of Monza
Geoff Duke เป็นแชมป์โลกในรุ่น 350 ซีซี และ 500 ซีซี เมื่อปี ค.ศ.1951/พ.ศ.2494
รายชื่อสนามและผู้ชนะการแข่งขัน

| สนามที่ | วันที่ | ชื่อสนาม | สถานที่ | ผู้ชนะ 125 ซีซี | ผู้ชนะ 250 ซีซี | ผู้ชนะ 350 ซีซี | ผู้ชนะ 500 ซีซี | ผู้ชนะ Sidecars 500 ซีซี |
| --- | --- | --- | --- | --- | --- | --- | --- | --- |
| 1 | 8 เมษายน |  Spanish Grand Prix | Montjuïc |  Guido Leoni | - |  Tommy Wood |  Umberto Masetti |   Oliver / Dobelli |
| 2 | 27 พฤษภาคม |  Swiss Grand Prix | Bremgarten | - |  Dario Ambrosini |  Leslie Graham |  Fergus Anderson |  Frigerio / Ricotti |
| 3 | 8 มิถุนายน |  Isle of Man TT | Snaefell Mountain |  Cromie McCandless |  Tommy Wood |  Geoff Duke |  Geoff Duke | - |
| 4 | 1 กรกฎาคม |  Belgian Grand Prix | Spa-Francorchamps | - | - |  Geoff Duke |  Geoff Duke |   Oliver / Dobelli |
| 5 | 7 กรกฎาคม |  Dutch TT | Assen |  Gianni Leoni | - |  Bill Doran |  Geoff Duke | - |
| 6 | 14 กรกฎาคม |  French Grand Prix | Albi | - |  Bruno Ruffo |  Geoff Duke |  Alfredo Milani |   Oliver / Dobelli |
| 7 | 18 สิงหาคม |  Ulster Grand Prix | Clady |  Cromie McCandless † |  Bruno Ruffo |  Geoff Duke |  Geoff Duke | - |
| 8 | 9 กันยายน |  Nations Grand Prix | Monza |  Carlo Ubbiali |  Enrico Lorenzetti |  Geoff Duke |  Alfredo Milani |  Milani / Pizzocri |
† ในการแข่งรุ่น 125 ซีซี สนามที่ 7 มีผู้เข้าแข่งขันเพียงแค่ 4 คนเท่านั้น จึงไม่ถูกนับว่าเป็น World Championship
คะแนนสะสม > ตารางคะแนนสะสมประเภทนักแข่ง

| อันดับที่ | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| คะแนน | 8 | 6 | 4 | 3 | 2 | 1 |
คะแนนสะสม > รุ่น 500 ซีซี (ผู้ผลิต)

| อันดับ | ผู้ผลิต | คะแนน |
| --- | --- | --- |
| 1 |  Norton | 38 (44) |
| 2 |  Gilera | 36 (40) |
| 3 |  AJS | 21 (23) |
| 4 |  Moto Guzzi | 18 |
| 5 |  MV Agusta | 7 |
| – |  Bitza | 0 |
| – |  BMW | 0 |
| – |  BSA | 0 |
| – |  Rudge-Whitworth | 0 |
| – |  Triumph | 0 |
| – |  Velocette | 0 |
| – |  Vincent | 0 |
คะแนนสะสม > รุ่น 350 ซีซี (นักแข่ง)

| อันดับ | ชื่อ | สัญชาติ | ผู้ผลิต | คะแนน | ชนะ |
| --- | --- | --- | --- | --- | --- |
| 1 |  Geoff Duke | United Kingdom | Norton | 40 | 5 |
| 2 |  Bill Doran | United Kingdom | AJS | 19 | 1 |
| 3 |  John Lockett | United Kingdom | Norton | 19 | 0 |
| 4 |  Ken Kavanagh | Australia | Norton | 16 | 0 |
| 5 |  Jack Brett | United Kingdom | Norton | 15 | 0 |
| 6 |  Leslie Graham | United Kingdom | Velocette | 14 | 1 |
| 7 |  Reg Armstrong | Ireland | AJS | 11 | 0 |
| 8 |  Bill Petch | United Kingdom | AJS | 10 | 0 |
| 9 |  Cecil Sandford | United Kingdom | Velocette | 9 | 0 |
| 10 |  Tommy Wood | United Kingdom | Velocette | 8 | 1 |
| 11 |  Bill Lomas | United Kingdom | Velocette | 6 | 0 |
| 12 |  Rod Coleman | New Zealand | AJS | 5 | 0 |
| 13 |  Mick Featherstone | United Kingdom | AJS | 4 | 0 |
| 14 |  Fernando Aranda | Spain | Velocette | 3 | 0 |
| = |  Paul Fuhrer | Switzerland | Velocette | 3 | 0 |
| 16 |  Sid Mason | United Kingdom | Velocette | 2 | 0 |
| = |  Jack Raffeld | Belgium | Velocette | 2 | 0 |
| = |  Simon Sandys-Winsch | United Kingdom | Velocette | 2 | 0 |
| 19 |  Johnny Grace | Gibraltar | Norton | 1 | 0 |
| = |  Bob Matthews | Ireland | Velocette | 1 | 0 |
| = |  Bob Foster | United Kingdom | Velocette | 1 | 0 |
| = |  Leonhardt Faßl | Austria | AJS | 1 | 0 |
คะแนนสะสม > รุ่น 250 ซีซี (นักแข่ง)

| อันดับ | ชื่อ | สัญชาติ | ผู้ผลิต | คะแนน | ชนะ |
| --- | --- | --- | --- | --- | --- |
| 1 |  Bruno Ruffo | Italy | Moto Guzzi | 22 | 2 |
| 2 |  Tommy Wood | United Kingdom | Moto Guzzi | 18 | 1 |
| 3 |  Dario Ambrosini | Italy | Benelli | 14 | 1 |
| 4 |  Enrico Lorenzetti | Italy | Moto Guzzi | 12 | 1 |
| 5 |  Gianni Leoni | Italy | Moto Guzzi | 10 | 0 |
| 6 |  Maurice Cann | United Kingdom | Moto Guzzi | 6 | 0 |
| = |  Arthur Wheeler | United Kingdom | Velocette | 6 | 0 |
| 8 |  Fergus Anderson | United Kingdom | Moto Guzzi | 3 | 0 |
| = |  Wilf Hutt | United Kingdom | Moto Guzzi | 3 | 0 |
| = |  Alano Montanari | Italy | Moto Guzzi | 3 | 0 |
| = |  Benoit Musy | Switzerland | Moto Guzzi | 3 | 0 |
| 12 |  Bill Lomas | United Kingdom | Velocette | 2 | 0 |
| = |  Cecil Sandford | United Kingdom | Velocette | 2 | 0 |
| = |  Douglas Beasley | United Kingdom | Velocette | 2 | 0 |
| = |  Bruno Francisci | Italy | Moto Guzzi | 2 | 0 |
| 16 |  Fron Purslow | United Kingdom | Norton | 1 | 0 |
| = |  Norman Blemings | Ireland | Excelsior | 1 | 0 |
| = |  Werner Gerber | Switzerland | Moto Guzzi | 1 | 0 |
| = |  Nino Grieco | Italy | Parilla | 1 | 0 |
| = |  Guido Paciocca | Italy | Moto Guzzi | 1 | 0 |
คะแนนสะสม > รุ่น 125 ซีซี (นักแข่ง)

| อันดับ | ชื่อ | สัญชาติ | ผู้ผลิต | คะแนน | ชนะ |
| --- | --- | --- | --- | --- | --- |
| 1 |  Carlo Ubbiali | Italy | Mondial | 20 | 1 |
| 2 |  Gianni Leoni | Italy | Mondial | 12 | 1 |
| 3 |  Cromie McCandless | United Kingdom | Mondial | 11 | 1 |
| 4 |  Luigi Zinzani | Italy | Morini | 10 | 0 |
| 5 |  Guido Leoni | Italy | Mondial | 8 | 1 |
| 6 |  Vittorio Zanzi | Italy | Morini | 7 | 0 |
| 7 |  Romolo Ferri | Italy | Mondial | 6 | 0 |
| 8 |  Leslie Graham | United Kingdom | MV Agusta | 4 | 0 |
| 9 |  Juan Bultó | Spain | Montesa | 4 | 0 |
| 10 |  Nello Pagani | Italy | Mondial | 3 | 0 |
| = |  Raffaele Alberti | Italy | Mondial | 3 | 0 |
| 12 |  Franco Bertoni | Italy | MV Agusta | 2 | 0 |
| = |  Otello Spadoni | Italy | Mondial | 2 | 0 |
| 14 |  Emilio Mendogni | Italy | Morini | 1 | 0 |
| = |  José Antonio Elizalde | Spain | Mondial | 1 | 0 |
| = |  José Maria Llobet | Spain | Montesa | 1 | 0 |
| = |  Giuseppe Matucci | Italy | MV Agusta | 1 | 0 |
***รุ่น Sidecars 500 ซีซี (นักแข่ง) เนื่องจากไม่พบข้อมูลระหว่างการค้นหา จึงไม่สามารถนำข้อมูลมาแสดงได้***
ชายคา

ชายคาและคันทวยของวิหารในวัดมกุฏกษัตริยาราม
ชายคา คือส่วนของหลังคาที่ยื่นออกจากตัวอาคาร ทำหน้าที่ป้องกันแดด และฝน
ในงานสถาปัตยกรรมไทย เช่นเรือนไทย หรือโบสถ์ ฯลฯ ส่วนที่เป็นจันทันเอก ที่ยื่นออกมาเป็นชายคา มักจะมีไม้ค้ำยัน หรือคันทวย ที่ค้ำยันส่วนยื่นนี้ไว้เพื่อความแข็งแรงของโครงหลังคา และเพิ่มความสวยงามให้แก่อาคาร
ที่ปลายของชายคามักจะปิดทับหัวจันทันส่วนปลายด้วยวัสดุ เรียกกันว่าเชิงชาย และจะมีวัสดุปิดเชิงชายอีกชิ้นหนึ่ง เรียกว่า ปิดเชิงชาย หรือปิดนก โดยทั่วไปมักจะเป็นไม้เนื้อแข็ง แต่ในปัจจุบันจะมีวัสดุประเภทไม้เทียม ซึ่งเป็นวัสดุทำเลียนแบบไม้ ซึ่งมีความคงทนต่อสภาพดินฟ้าอากาศได้ดี
เชิงชายส่วนของชายคาด้านสกัดของอาคารจะเรียกว่าปั้นลม ในอาคารเรียนไทยจะเรียกส่วนของปั้นลมนี้ว่า ตัวเหงา
แหล่งข้อมูลอื่น

ตัวเหงากับตัวรื่นเริง คืออะไรในบ้านไทย
จิ้งจอกสายฟ้า

Air Wolf  จิ้งจอกสายฟ้า

| จิ้งจอกสายฟ้า |
| --- | --- |
สร้างโดย: Donald P. Bellisario
แสดงนำ: Jan-Michael Vincent Ernest Borgnine Alex Cord Jean Bruce Scott
ผู้ประพันธ์ดนตรีแก่นเรื่อง: Sylvester Levay
ผู้ประพันธ์เพลง: Sylvester Levay (S1-3) Udi Harpaz (S2-3)
ประเทศแหล่งกำเนิด: United States
ภาษาต้นฉบับ: English
จำนวนฤดูกาล: 4
จำนวนตอน: 79 (รายชื่อตอน)
การผลิต
ความยาวตอน: 45-48 minutes
บริษัทผู้ผลิต: Belisarius Productions (1984-1986) Universal Television (1984-1986) Atlantis Communications (1987) MCA TV (1987)
ออกอากาศ
เครือข่าย: CBS (1984-1986) USA (1987)
ออกอากาศ: 22 มกราคม ค.ศ. 1984 (1984-01-22) – 7 สิงหาคม ค.ศ. 1987 (1987-08-07)
จิ้งจอกสายฟ้า (Airwolf)  เป็นภาพยนตร์ซีรีส์โทรทัศน์ของอเมริกาที่ออกอากาศฉายตั้งแต่ปี 1984 จนถึงปี 1987  เป็นเรื่องราวเกี่ยวกับโครงการพัฒนาสร้างเฮลิคอปเตอร์ทางทหารด้วยเทคโนโลยีชั้นสูงของรัฐบาลสหรัฐอเมริกา, ภายใต้รหัสชื่อ Airwolf, และเหล่าบรรดาทีมนักบินลูกเรือที่พวกเขาได้ทำการปฏิบัติภารกิจต่าง ๆ ที่เกี่ยวข้องกับการจารกรรมทางการทหารเป็นจำนวนมากมายที่มีรูปแบบที่กำลังอยู่ในช่วงของสงครามเย็นขณะนั้น
เป็นผลงานการแสดงที่ถูกสร้างขึ้นโดย โดนัลด์ พี. เบลลิซาริโอ (Donald P. Bellisario)  นำโดยสามดาราชั้นนำแห่งปี ได้แก่ แจน ไมเคิล วินเซนต์ (Jan-Michael Vincent), เออเนสท์ บอร์กไนน์ (Ernest Borgnine), และ อเล็กซ์ คอร์ด (Alex Cord)
เป็นซีรีส์อเมริกาที่โด่งดังในประเทศไทยอีกเรื่องหนึ่ง  โดยได้เคยนำมาออกอากาศฉายในทีวีไทยโดยสถานีโทรทัศน์ไทยทีวีสีช่อง 3 โดยทีมนักพากษ์เสียงเป็นภาษาไทยในชื่อว่า "อินทรี"  แอร์วูลฟ์ ( Airwolf ) หรือที่สมัยฉายทางช่อง 3 ตั้งชื่อว่า " จิ้งจอกสายฟ้า " คือ เฮลิคอปเตอร์ผสมผสานกับเครื่องบินเจ็ท โดยมีรูปแบบมาจาก ปลาโลมา นอกเหนือจากความเร็วสูงแล้ว ติดอาวุธสารพัดไม่ว่าจะเป็น ปืนกล หรือ จรวดมิซายส์ ว่ากันว่า[ใคร?] แอร์วูลฟ์ เพียงลำเดียว สามารถถล่มเมืองทั้งเมืองให้ย่อยยับได้ในชั่วพริบตา
ดูเพิ่ม

Blue Thunder
Blue Thunder (film)
Blue Thunder (TV series)
Knight Rider
Street Hawk
The Highwayman
แหล่งข้อมูลอื่น

Airwolf ที่ อินเทอร์เน็ตมูวีเดตาเบส — television movie pilot (1984)
"Airwolf" ที่อินเทอร์เน็ตมูวีเดตาเบส  — seasons 1–3 (1984–86)
"Airwolf" ที่อินเทอร์เน็ตมูวีเดตาเบส  — seasons 4 (1987)
Airwolf: The Website เก็บถาวร 2019-09-23 ที่ เวย์แบ็กแมชชีน
–Airwolf ที่ทีวีดอตคอม
Wired article on Airwolf replica for sale, blog.wired.com
Airwolf on RotaryAction.com เก็บถาวร 2014-09-23 ที่ เวย์แบ็กแมชชีน
แม่แบบ:Donald P. Bellisario
แม่แบบ:USANetwork Shows